നീലക്കണ്ണൻ പച്ചച്ചുണ്ടൻ

കുയിലിന്റെ വർഗ്ഗത്തിൽ പെട്ട നീലക്കണ്ണൻ പച്ചച്ചുണ്ടന്റെ ഇംഗ്ലീഷിലെ പേര് Blue-faced Malkoha എന്നാണ്. ശാസ്ത്രീയ നാമം Phaenicophaeus viridirostris എന്നാണ്.
ഇവ തെക്കേ ഇന്ത്യയിലും ശ്രീലങ്കയിലും മാത്രം കാണപ്പെടുന്നു. പുറംകാടുകളിലും കുറ്റിക്കാടുകളിലും കാണുന്നു. പ്രാണികളും പുൽച്ചാടികളും ചെറിയ സസ്തനികളും ചിലപ്പോൾ പഴ്ങ്ങളും ഭക്ഷിക്കും.
പ്രജനനം
മുള്ളുള്ള കുറ്റിക്കാടുകളിലാണ് കൂടുണ്ടാക്കുന്നത്. രണ്ടോ മൂന്നോ മുട്ടകളിടും. 
രൂപവിവരണം
39 സെ.മീ നീളമുണ്ട്. തലയും പുറകുവശവും കടുത്ത പച്ചയാണ്. പച്ച നിറത്തിലുള്ള വാലിന്റെ അറ്റം വെള്ളയാണ്. കഴുത്തും വയറും ഇളം പച്ചയാണ്. കണ്ണിനു ചുറ്റും നീലനിറം. കൊക്ക് പച്ച നിറമാണ്.

അവലംബം

 Birds of India by Grimmett, Inskipp and Inskipp, ISBN 0-691-04910-6